Narmaxonmadi Xudoyberdiyev. Narmaxonmadi (Normuhammad) Joʻrayevich Xudoyberdiyev (10-fevral 1928 – 27-noyabr 2011) – OʻzSSR Ministrlar soveti raisi (1971—1984). Biografiyasi. Qishloq xoʻjaligi institutini tugatgan (1949). Institut yoshlar tashkiloti kotibi lavozimida ishlagan. 1954—1955 yy. – OʻzSSR kompartiyasi kotibi yordamchisi. 1955 y. – Buxoro viloyati ijroiya qoʻmitasi kotibi oʻrinbosari. 1955—1957 yy. – Buxoro viloyati ijroiya qoʻmitasi kotibi. 1957—1959 yy. – OʻzSSR Qishloq xoʻjaligi kotibi. 1959—1960 yy. – Buxoro viloyati ijroiya qoʻmitasi kotibi oʻrinbosari. 1960—1961 yy. – OʻzSSR Ministrlar soveti raisining oʻrinbosari. 1961—1962 yy. – Surxondaryo viloyati ijroiya qoʻmitasi kotibi. 1962—1965 yy. – OʻzSSR Kompartiyasi kotibi. 1965—1970 yy. – OʻzSSR Qishloq xoʻjaligi vaziri. 1970—1971 yy. – Sirdaryo viloyati ijroiya qoʻmitasi kotibi. 25-fevral 1971 – 19-noyabr 1984 yy. – OʻzSSR Ministrlar soveti raisi. 1986-yil 27-iyulda „Paxta ishi“ doirasida partiyadan boʻshatilgan. 23-fevral 1987-yilda pora olganlikda ayblanib, qamoqqa olingan. 9 yilga qamoq jazosiga hukm qilingan. Oʻzbekiston Prezidenti Islom Karimov qaroriga muvofiq, 1991-yilda ozod etilgan. Barcha mukofot va unvonlari qaytarib berilgan.